
LIETUVIŲ KALBOS LYGIO NUSTATYMO MOKYKLINIO AMŽIAUS ASMENIMS (A1–A2, A2–B1, B1–B2) BEI SUAUGUSIESIEMS (A2, B1, B2 IR C1) EGZAMINŲ KALBĖJIMO DALIES VERTINIMO PASLAUGOS

1. PASLAUGŲ APIBŪDINIMAS IR APIMTIS
1.1. Pirkimo objektas – lietuvių kalbos lygio nustatymo mokyklinio amžiaus asmenims (A1–A2, A2–B1, B1–B2) bei suaugusiesiems (A2, B1, B2 ir C1) egzaminų kalbėjimo dalies vertinimo paslaugos (iki 10 vertintojų).
1.2. Paslaugų tikslas – įsigyti specialistus, gebančius vertinti lietuvių kalbos mokėjimo lygio nustatymo egzamino kalbėjimo dalį pagal vertinimo kriterijus, nustatytus remiantis Europos Tarybos priimtais Bendraisiais Europos kalbų mokymosi, mokymo ir vertinimo metmenimis (BEKM).
1.3. Tikslinė grupė – lietuvių kalbos mokėjimo lygio nustatymo egzaminų kalbėjimo dalies vertintojai (fizinis arba juridinis asmuo).
1.4. Preliminari paslaugų apimtis – įvertinti apie 100 lietuvių kalbos mokėjimo lygio nustatymo egzamino kalbėjimo dalį laikančių kandidatų.
1.5. Paslaugos pirkėjas – Nacionalinė švietimo agentūra (toliau – Pirkėjas).

2. BENDRIEJI REIKALAVIMAI
2.1. Paslaugų tiekėjas turi bendradarbiauti su Pirkėju visuose paslaugos teikimo etapuose (dalyvavimas mokymuose, vertinimas) ir atsižvelgti į išsakytus Pirkėju pastebėjimus.
2.2. Paslaugų tiekėjas privalo užtikrinti konfidencialumą visą sutarties vykdymo laikotarpį bei neribotą laiką po jo. Tiekėjas neturi teisės viešinti ar kitokiu būdu atskleisti ar perduoti tretiesiems asmenims sutarties vykdymo metu sužinotos ar jam perduotos informacijos ir (ar) duomenų, taip pat neturi teisės sutarties vykdymui gautą informaciją ir (ar) duomenis naudoti asmeniniams ar trečiųjų asmenų poreikiams. Visa Pirkėjo Tiekėjui suteikta informacija ir (ar) duomenys ar vykdant paslaugų sutartį sužinota informacija ir (ar) duomenys laikomi konfidencialiais. Šiame punkte numatyti konfidencialumo įsipareigojimai netaikomi sutarties vykdymo metu sužinotą informaciją ir (ar) duomenis atskleidžiant, kai jos atskleidimo pareiga numatyta Lietuvos Respublikos teisės aktuose.
2.3. Paslaugų tiekėjas turi paskirti atsakingą asmenį, į kurį Pirkėjas galėtų kreiptis dėl paslaugų teikimo ir jų kokybės, atsiskaitymų derinimo ir (arba) kilus klausimams paslaugų teikimo laikotarpiu.
2.4. Vykdomas žaliasis pirkimas vadovaujantis Aplinkos ministro įsakymu Nr. D1-401 patvirtintu „Aplinkos apsaugos kriterijų taikymo, vykdant žaliuosius pirkimus, tvarkos aprašas“ 4.4.3 papunkčiu, t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

3. REIKALAVIMAI LIETUVIŲ KALBOS LYGIO NUSTATYMO MOKYKLINIO AMŽIAUS ASMENIMS (A1–A2, A2–B1, B1–B2) BEI SUAUGUSIESIEMS (A2, B1, B2 IR C1) EGZAMINŲ KALBĖJIMO DALIES VERTINIMO PASLAUGOMS
3.1. Paslaugos tiekėjas vertina lietuvių kalbos lygio nustatymo mokyklinio amžiaus asmenims egzaminų kalbėjimo dalį pagal NŠA direktoriaus patvirtintą einamųjų metų tvarkaraštį elektroniniu nuotoliniu būdu, atsižvelgdamas į NŠA direktoriaus patvirtintas egzaminų kalbėjimo dalies vertinimo instrukcijas.
3.2. Paslaugų tiekėjas vertindamas kalbėjimo dalį vadovaujasi NŠA direktoriaus patvirtintomis egzaminų kalbėjimo dalies vykdymo instrukcijomis bei Lietuvių kalbos mokėjimo lygio ir (arba) valstybinės kalbos mokėjimo kategorijos nustatymo egzaminų organizavimo, vykdymo ir apmokėjimo bei pažymėjimo turinio, formos ir išdavimo tvarkos aprašu, patvirtintu Lietuvos Respublikos švietimo, mokslo ir sporto ministro 2022 m. vasario 10 d. įsakymu Nr. V-234 „Dėl Lietuvių kalbos mokėjimo lygio ir (arba) valstybinės kalbos mokėjimo kategorijos nustatymo, egzaminų organizavimo, vykdymo ir apmokėjimo bei pažymėjimo turinio, formos ir išdavimo tvarkos aprašo patvirtinimo“.
3.3. Paslaugos tiekėjas, gavęs iš Pirkėjo laišką e.paštu, įsipareigoja į jį atsakyti per 2 darbo dienas.
3.4. Paslaugos tiekėjas įsipareigoja informuoti Pirkėją, jei paaiškėja, kad egzamine dalyvauja jo mokomas asmuo.

4. PASLAUGŲ SUTEIKIMO TERMINAI IR TVARKA
4.1. Paslaugų tiekėjas įsipareigoja teikti kalbėjimo dalies vertinimo paslaugą iki 2026 m. gruodžio 31 d. arba kol bus suteikta paslauga už 5.3 punkte numatytą sutarties vertę.
4.2. Paslaugos tiekėjas apie NŠA direktoriaus patvirtintą einamųjų metų tvarkaraštį e.paštu informuojamas likus 30 dienų iki pirmojo tvarkaraštyje numatyto egzamino.
4.3. Iki konkretaus egzamino likus 10 darbo dienų Pirkėjas išsiunčia Paslaugos tiekėjui užklausą e.paštu apie Paslaugos tiekėjo galimybes vertinti egzamino kalbėjimo dalį. 

5. ATSISKAITYMO UŽ SUTEIKTAS PASLAUGAS TVARKA
5.1. Perkančioji organizacija sumoka Paslaugų tiekėjui remiantis paslaugų perdavimo–priėmimo akto pasirašymo metu galiojančio Apmokėjimo už lietuvių kalbos mokėjimo lygio nustatymo egzaminų nuotoliniu elektroniniu būdu organizavimą, vykdymą ir vertinimą tvarkos aprašo, patvirtinto Nacionalinės švietimo agentūros direktoriaus 2024 m. vasario 5 d. įsakymu Nr. VK-75 „Dėl apmokėjimo už lietuvių kalbos mokėjimo lygio nustatymo egzaminų nuotoliniu elektroniniu būdu organizavimą, vykdymą ir vertinimą tvarkos aprašo patvirtinimo“, 4 priedo versija. Kiekvieno egzamino kandidatų kiekis fiksuojamas remiantis Pirkėjo NECIS sistemoje skelbiama informacija.
5.2. Su Paslaugos tiekėju Paslaugų perdavimo–priėmimo aktas pasirašomas per 30 dienų pasibaigus paskutiniam einamųjų metų lietuvių kalbos lygio nustatymo egzaminui nuotoliniu elektroniniu būdu.
5.3. Maksimali sutarties vertė vienam vertintojui – 700 Eur su PVM. Pirkėjas gali įsigyti ir mažesnį paslaugų kiekį nei numatyta maksimali sutarties kaina. Sutarties galutinė kaina priklausys tik nuo per Sutarties galiojimo laikotarpį įsigyto faktiško paslaugų kiekio, tačiau ji negali viršyti šiame punkte nurodytos maksimalios sutarties kainos.

TIEKĖJŲ KVALIFIKACIJOS REIKALAVIMAI 

	Eil. Nr.
	Kvalifikacijos reikalavimas
	Atitiktį reikalavimui įrodantys dokumentai

	1.

	Tiekėjas turi turėti specialistus paslaugoms suteikti. 
Tiekėjas turi pasiūlyti tokį specialistų skaičių, kad galėtų laiku ir kokybiškai suteikti paslaugas pagal techninėje specifikacijoje nurodytas sąlygas.
Perkančioji organizacija bet kuriuo metu iki sutarties pasirašymo turi teisę paprašyti tiekėjo pateikti jo galimybę suteikti perkamas paslaugas įrodančius dokumentus.
	Pateikiama su pasiūlymu: EBVPD

Kartu su pasiūlymu pateikiami:
1) specialistų sąrašas, kuriame nurodoma kokiu pagrindu siūlomas specialistas (-ai) dirba (bendradarbiauja) kartu su Tiekėju (esama/ numatoma darbo sutartis ar subtiekimo susitarimas);
2) jei siūlomas specialistas (-ai) nėra tiekėjo darbuotojas (-ai), tiekėjas privalo pateikti su kiekvienu specialistu sudarytą ketinimų protokolą ar preliminarią darbo sutartį, patvirtinančią, kad laimėjimo atveju, tiekėjui pasirašius pirkimo sutartį su perkančiąja organizacija, specialistas sutinka vykdyti jam priskirtas specialisto(-ų) pareigas visą pirkimo su tarties vykdymo laikotarpį.
PASTABA. Pažymime, kad šis kvalifikacinis reikalavimas EBVPD formoje neišskiriamas kaip atskiras punktas. Tiekėjas atitikimą / neatitikimą šio punkto reikalavimui turės nurodyti EBVPD formos IV dalies „Atrankos kriterijai“ laukelyje a „Visų atrankos kriterijų bendra nuoroda“ pažymėdamas atitinkamą atsakymą „Taip“ arba „Ne“.

	a. 
2.
	Tiekėjo siūlomas vertintojas (toliau – Specialistas) turi tenkinti šiuos reikalavimus:
1) turi filologijos studijų krypties aukštąjį universitetinį ar jam prilygintą išsilavinimą;
ir
2) per paskutinius 5 (penkerius) metus arba per laiką nuo tiekėjo įregistravimo dienos (jeigu tiekėjas vykdė veiklą trumpiau nei 5 metus) turi ne mažiau kaip 36 (trisdešimt šešių) mėnesių darbo patirtį, įgytą mokant lietuvių kalbos.
Pastaba. Perkančioji organizacija darbinę patirtį skaičiuos tik už pilnus mėnesius, t. y. jeigu specialistas turės 35 mėnesių ir 20 dienų darbo patirtį, bus laikoma, kad jo darbinė patirtis yra 35 mėnesiai. 
 
	Kartu su pasiūlymu pateikiami:
1) Išsilavinimą patvirtinančio dokumento kopijos;
2) darbinę patirtį pagrindžiantys dokumentai (patvirtinti darbdavio vadovo ar jo įgalioto asmens parašu);
3) pažyma apie siūlomo specialisto patirtį.

Perkančioji organizacija pasilieka teisę kreiptis į užsakovą (-us) dėl patvirtinimo, kad konkretus specialistas vykdė atitinkamą veiklą nurodytą pateiktame dokumente.

